Башҡорт теле, 5-се класс

1. **Кластан тыш сараның темаһы:** “Телеграфистар ярышы”
2. **Дәрестең маҡсаты**:

* Дәрестә үҙләштерелгән теоретик белемде тәрәнәйтеү һәм уны тормошта ҡулланырға өйрәтеү;
* Уҡыусыларҙың фекерләү, телмәр һәләтен үҫтереү; төркөм менән эшләргә һәм йәшәргә өйрәтеү;
* Әсә телен өйрәнеүгә ҡыҙыҡһыныу уятыу.

1. **Йыһаландырыу:** “буталған алфавит” карточкаһы, тиҙәйткестәр менән карточка, “ҡайһы команда отҡорыраҡ?” уйынының карточкаһы, дәрес таҡтаһы.6-сы класс дәреслеге, презентация

***«Телеграфистар ярышы»***

**САРА БАРЫШЫ**

1. **Командалар үҙҙәренә исем, девиз, капитан һайлай.**
2. **“Фонетик зарядка".** Һәр кластан 8 кеше һәм капитан сыға. Капитандар һайлана. Алып барыусы һәр капитанға тиҙәйткес менән карточка бирә. Сигнал буйынса капитан күршеһенең ҡолағына тиҙәйткес әйтә. Ҡайһы команда тиҙәйткесте боҙмай әйтә – шул команда еңеүсе һәм улар 5 балл ала.

Тиҙәйткестәр:

1. Шакирҙың шары шарт-шорт шартланы, Шакир шуға шаңҡып шып-шым ғына шаҡ ҡатты.

2. Һибәт менән Һәтисә ике ҡалаҡ һөт эсә: бер ҡалағын Һибәт эсә, ә береһен – Һәтисә.

II. “**Иң шәп командир”.** Ике командаға буталған алфавит таратыла, хәрефтәрҙе алфавит тәртибендә тоташтырып сығырға. Ҡайһы команда иң беренсе бөтә – шул еңеүсе. 5 мәрәй менән баһалана.

|  |  |  |  |  |  |
| --- | --- | --- | --- | --- | --- |
| Ы | Ь | Э | Ә | Ю | Я |
| Ъ | Й | К | Ҡ | Л | М |
| Щ | И | В | Г | Ғ | Н |
| Ш | З | Б | А | Д | Ң |
| Ч | Ж | Ё | Е | Ҙ | О |
| Ц | Ф | Ү | Ҫ | С | Ө |
| Һ | Х | У | Т | Р | П |

**III. «Һан» лы һүҙҙәр.** Ике командаға бүлеп йомаҡтар әйтелә. Һәр йомаҡҡа 1 мәрәй, һәр команда 3 мәрәй алыу мөмкинселеге бар.

1.Был «һан»ды һәр кем йотлоғоп тыңлай (һандуғас)

2.Был «һан» менән ер һөрәләр (һабан)

3.Был «һан» йомортҡа урларға ярата (һайысҡан)

4.Был «һан» танау осон семетә (һалҡын)

5. Был «һан»күҙҙән йәш ағыҙа. (һуған)

6. Был «һан»дан әйбер алырмын , тип уйлама (һаран)

7.Был «һан» менән дуҫ булһаң, ҡулың , битең таҙарыр (һабын)

**IV. “Кайһы команда отҡорораҡ?”.** Һәр дөрөҫ яуап 1 балл менән баһалана.

1. Ишетер ишек алдында

Ике тәкә бәйләүле (алҡа)

1. Алһыу битле ҡыҙ үҫте,

Дөп итеп ағастан төштө. (алма)

1. Иргә ҡанат,

Солтанға һанат,

Йәй арымай,

Ҡыш ҡарышмай. (ат )

1. Ҡыҙыл билде ҡыҙ килде,

Ҡыланды ла юғалды. (төлкө)

1. Был ҡош, гүйә, ҡош батшаһы,

Сысҡандар аулай төнөн.

Ышыҡ ағас араһында

Йоҡлап үткәрә төнөн. (өкө)

1. Дүрт киленгә бер яулыҡ. (өҫтәл)
2. Быяла һарайым эсендә

Һары тауығым ултыра. (лампа)

1. Йәйен – урманда батша,

Ҡышын – ҡарҙан да аҫта. (айыу)

1. Аяҡтары бар – йөрөмәй,

Арҡаһы бар – ятмай. (ултырғыс)

1. Йоморо ҡыҙыл төймә,

Уға ҡыҙҙар ялынған.(сейә)

1. Башы – тараҡ,

Ҡойроғо – ураҡ. (әтәс)

1. Күктән тубал эленгән. (сәңгелдәк)
2. Ҡат-ҡат ҡатлама,

Аҡылың булһа, ташлама. (китап)